OpenLLM-France/wikimedia huggingface dataset:
# Moto G (segona generació)

La segona generació del Moto G és un telèfon intel·ligent Android desenvolupat per Motorola Mobility, presentat el 5 de setembre del 2014 a Berlín, Alemanya. El nou Moto G (XT1063) manté les mateixes especificacions tècniques que el model anterior excepte petits canvis estètics i a nivell maquinari.

## Especificacions

Les seves dimensions són 141,5 x 70,7 x 11 mm, la pantalla creix de 4.5" (329 ppp) a 5" (294 ppp) mantenint la mateixa resolució. La càmera posterior posseeix un nou sensor amb millor qualitat de 8 Mpx i la frontal de 2 Mpx. Els altaveus ara són estèreo i passen a ocupar la part frontal del mòbil, compta amb ranura Micro SD igual que el Moto G LTE. Va ser llançat amb Android 4.4.4 de fàbrica, i ja es pot actualitzar a Android 6.0 Marshmallow.
* Processador basat en el SoC Qualcomm Snapdragon 400 de quatre nuclis ARM Cortex-A7, amb una velocitat rellotge d'1.2 GHz, GPU Adreno 305 i 1GB de memòria RAM, idèntic al Moto G original.
* Pantalla de 5" 720x1280 HD amb la tecnologia LCD IPS amb densitat de 294 ppp.
* Càmera posterior de 8 Mpx amb AF, frontal de 2 Mpx.
* Giroscopi.
* 8/16 GB de memòria interna amb ranura per a targeta de memòria.
* Altaveus estèreo en la part frontal del mòbil.
També compta amb les seves respectives Shells i Flip Shells intercanviables de colors (Motorola no va llançar Grip Shells per a aquesta generació) i variant de doble ranura per a la targeta SIM (Model XT1068). El seu preu de llançament va ser de $179 dòlars nord-americans.
Al març del 2015, Motorola va llançar la versió LTE del seu Moto G de segona generació (XT1072) amb una major capacitat de bateria a comparació del model original.

## Referències

* ↑ Pierce, D. The New Moto G: Motorola's cheap smartphone gets even bigger and better The Verge, septiembre 2014
# Higiene de mans

La higiene de mans o rentat de mans és l'acte de netejar les mans amb l'objectiu d'eliminar-hi la brutícia i els microorganismes.
El rentat de mans amb sabó de forma constant en determinats "moments crítics" durant el dia evita la propagació de moltes malalties, com les diarrees infeccioses, que es transmeten per via fecal-oral. Les persones també es poden infectar de malalties respiratòries infeccioses com la grip o el refredat comú, per exemple, si no es renten les mans abans de tocar els ulls, el nas o la boca (és a dir, mucoses). Els cinc moments crítics del dia en què és important rentar-se les mans amb sabó inclouen: abans i després de la defecació, després de rentar l'àrea anogenital d'un nadó o d'un nen, canviar-li els bolquers, o abans d'alimentar-lo; abans de menjar, i abans i després de preparar o manipular aliments carn crua, peix, o aviram. Si no hi ha aigua i sabó disponibles, es poden netejar les mans amb cendra.
La higiene de mans en l'àmbit sanitari es refereix a les pràctiques d'higiene relacionades amb procediments mèdics. El rentat de mans abans d'administrar medicaments o cures mèdiques pot prevenir o minimitzar la propagació de malalties. Així, el principal propòsit de rentar-se les mans és l'eliminació de patògens (bacteris, virus o altres microorganismes que puguin causar malalties). I de productes químics que puguin causar danys o malalties. Això és especialment important per a persones que manipulen aliments o treballen en l'àmbit sanitari, però també és una pràctica important per al públic en general.

## Referències

* ↑ «UNICEF Malawi» (en anglès).
* ↑ «The Hygiene Improvement Project (HIP) - Tippy-Tap: A simple low-cost technology for handwashing when water is scarce». Arxivat de l'original el 25 octubre 2014. [Consulta: 30 setembre 2015].

## Enllaços externs

* «Tècnica del rentat de mans amb sabó». Generalitat de Catalunya. Arxivat de l'original el 2020-03-27. [Consulta: 13 març 2020].
* «Tècnica per fricció amb preparats amb alcohol». Generalitat de Catalunya. Arxivat de l'original el 2020-03-27. [Consulta: 13 març 2020].

## Vegeu també

* Desinfectant de mans
# São João (São Tomé i Príncipe)

São João és una localitat de São Tomé i Príncipe. Es troba al districte d'Água Grande, al nord de l'illa de São Tomé. La seva població és de 1.964 (2008 est.). Limita al sud amb Pantufo i a l'oest amb Almeirim.

## Evolució de la població

Població de São João (2001-2008) :
| 2001 | 2008 |
| 1.723 | 1.964 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# WildFly

WildFly (abans JBoss) és un servidor d'aplicacions de codi obert basat en Java EE. Com que és una aplicació basada en Java, pot ser executat sobre qualsevol plataforma que suporti Java. En novembre de 2014 JBoss Application Server es va reanomenar WildFly, però JBoss Community i altres productes de Red Hat JBoss no van canviar de nom.

## Entorn

JBoss AS 4.0 és un servidor d'aplicacions J2EE 1.4, amb un Tomcat 5.5 incorporat. Suporta qualsevol JVM entre 1.4 i 1.5. JBoss pot ser executat sobre nombrosos sistemes operatius, incloent-hi el Microsoft Windows, moltes plataformes POSIX i d'altres que disposin de JVM implementada.

## Funcionalitats del producte

* Clustering
* Recuperació davant fallades
* Balanceig de càrrega
* Caching distribuït
* Implantació (programari) distribuïda
* Enterprise JavaBean versió 3

## Referències

* ↑ «Frequently Asked Questions». WildFly. Arxivat de l'original el 2013-09-28. [Consulta: 23 abril 2013].

## Bibliografia

* JBoss® 4.0 The Official Guide, per Marc Fleury, Scott Stark, Richards Norman - JBoss, Inc, Sams Publishing, ISBN 0-672-32648-5
* JBoss® At Work: A Practical Guide, per Tom Marrs, Scott Davis - O'Reilly Publishing, ISBN 0-596-00734-5

## Enllaços externs

* WildFly - Lloc web oficial
* Una anàlisi de l'arquitectura de JBoss
# Feres

«Feres» té aquests significats:
* El clade Ferae
* Feres (ciutat)
* Feres (fill de Jàson)
* Feres (fill de Creteu)
* Feres (mitologia), pare de Licurg
Viccionari
# FK Lokomotiv Moscou

El FK Lokomotiv Moskvà (en rus: Футбольный клуб «Локомотив» Москва, en català FC Lokomotiv Moscou) és un equip de futbol de la ciutat de Moscou, a Rússia. Actualment juga a la Premier League russa. Durant l'època soviètica depenia del Ministeri del Transport rús, a través de la Companyia de Ferrocarril.

## Història

Va ser fundat el 12 d'agost de 1923 com Club de la Revolució d'Octubre (per la Revolució Russa), però el 1931 va canviar el nom a Kazanka (Moskovsko-Kazànskaia jeléznaia doroga) i posteriorment a Lokomotiv el 1936. En 2002 va guanyar la Premier League russa, tallant el domini de l'Spartak Moskvà, que havia guanyat 8 de les 9 lligues russes, creada el 1992, i el 2004 va tornar a guanyar-la.

## Palmarès

* Premier League russa (3): 2002, 2004, 2017/18
* Copa de Rússia (8): 1996, 1997, 2000, 2001, 2007, 2015, 2017, 2019.
* Supercopa de Rússia (3): 2003, 2005, 2019.
* Copa de l'URSS (2): 1936, 1957.

## Vegeu també

* Iuri Siomin

## Referències

* ↑ «Timeline of the Renaming of Russian Top Flight Clubs». russianfootballnews.com. [Consulta: 9 abril 2017].

## Enllaços externs

* Pàgina oficial del club Arxivat 2007-07-02 a Wayback Machine. (anglès) (rus)
# Eymundsson

Eymundsson és la llibreria més antiga d'Islàndia, fundada el 1872. Administra 15 locals al país i té una àmplia oferta de llibres, revistes i articles de regal variats. En molts dels aparadors hi ha també una part de cafeteria. La botiga disposa de la selecció més gran a tot Islàndia de literatura estrangera i islandesa en anglès.

## Història

Sigfús Eymundsson, fotògraf i enquadernador islandès, va fundar la llibreria original el 29 de novembre del 1872, anomenada Bókaverslun Sigfúsar Eymundsson (en català, Llibreria de Sigfús Eymundsson). Més endavant, el 1886, va instituir l'editorial Eymundsson i els anys següents publicaria molts poetes nacionals, com ara Hannes Hafstein i Bólu-Hjálmar. Eymundsson va ser el primer islandès a importar màquines d'escriure i caixes fortes, a més del primer a publicar i vendre postals emprant fotografies pròpies com a material.
El 1920, Eymundsson va comprar l'edifici 18 del carrer Austurstræti de la capital islandesa, Reykjavík. Encara s'hi troba avui la botiga encetada per ell, a la casa construïda l'any 1960.

## Referències

* ↑ «Eymundsson - Bóksali frá 1872». eymundsson.is. Arxivat de l'original el 3 de juny 2017. [Consulta: 8 agost 2014].
* ↑ «Fréttatíminn, 2. árgangur 2011, 46. tölublað - Timarit.is». timarit.is. [Consulta: 8 agost 2014].
* ↑ «Morgunblaðið, 07.12.1997 - Timarit.is». timarit.is. [Consulta: 8 agost 2014].
* ↑ «Read between the lines at Eymundsson | Global Blue». globalblue.com. [Consulta: 8 agost 2014].
* ↑ «Sigfús Eymundsson bóksali» (en icelandic). Oðin, 01-03-1907. [Consulta: 7 agost 2014].
* ↑ «Saga Eymundsson < Um Eymundsson | Eymundsson». eymundsson.is. Arxivat de l'original el 11 agost 2014. [Consulta: 8 agost 2014].
# Eynhallow

Eynhallow és una petita illa localitzada en l'arxipèlag de les Òrcades, a Escòcia. Està situada entre les dues illes de Mainland i Rousay en el que és conegut com el canal d'Eynhallow.
L'illa ocupa una superfície de 75 hectàrees i la seva altitud màxima sobre el nivell del mar és de 30 metres.
La principal atracció de l'illa és la seva església, del segle xii o anterior, potser originalment part d'un monestir.
L'illa porta deshabitada des de l'any 1851 quan van tenir lloc les Higland Clearances. L'illa és ara mantinguda per Historic Scotland i és un santuari d'aus.

## Referències

* ↑ Haswell-Smith, Hamish. The Scottish Islands. Edimburg: Canongate, 2004. ISBN 978-1-84195-454-7.
* 1 2 «Overview of Eynhallow». Gazetteer for Scotland. [Consulta: 5 gener 2008].

## Enllaços externs

* Fotografies de l'illa Arxivat 2017-06-04 a Wayback Machine.
# Eviota albolineata

Eviota albolineata és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3 cm de longitud total.

## Distribució geogràfica

Es troba des de l'Àfrica oriental fins a les Tuamotu, Taiwan, Micronèsia i Okinawa (Japó).

## Referències

* ↑ Jenkins O. P. 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 [1902]. 415-511.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Farrandu Ettori

Farrandu Ettori (Bastia, Còrsega, 1919 - 2001) fou un historiador i professor universitari cors. Era originari de l'Alta Rocca, a la comarca del Turri. Ha estat director del Centru di i Studii Corsi d'Ecchisi i membre del directori de la Universitat de Corti, de la que n'ha estat un dels promotors, des del 29 de maig del 1975. S'ha dedicat a la recerca i ha analitzat l'evolució històrica de Còrsega i ha col·laborat amb la revista Rigiru i amb el CIEMEN en divulgar el fet cors.

## Obres

* L'Anthologie des expressions corses (1984)
* La maison de la Rocca (1999).
* Mémorial des Corses (1945 - 1980)
# Fishersville

Fishersville és una concentració de població designada pel cens dels Estats Units a l'estat de Virgínia. Segons el cens del 2000 tenia 4.998 habitants.

## Demografia

Segons el cens del 2000, Fishersville tenia 4.998 habitants, 1.826 habitatges, i 1.433 famílies. La densitat de població era de 147 habitants per km².
Dels 1.826 habitatges en un 32,6% hi vivien nens de menys de 18 anys, en un 66% hi vivien parelles casades, en un 9,7% dones solteres, i en un 21,5% no eren unitats familiars. En el 19,2% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,1% tenia menys de 18 anys, un 5,5% entre 18 i 24, un 27,7% entre 25 i 44, un 26,7% de 45 a 60 i un 18% 65 anys o més.
L'edat mediana era de 42 anys. Per cada 100 dones de 18 o més anys hi havia 87,2 homes.
La renda mediana per habitatge era de 49.322 $ i la renda mediana per família de 53.528 $. Els homes tenien una renda mediana de 36.094 $ mentre que les dones 26.778 $. La renda per capita de la població era de 21.248 $. Entorn del 5,5% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fishersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fishersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# FC Ruggell

El FC Ruggell és un club de futbol de Liechtenstein que juga a la ciutat de Ruggell. Juga a la lliga suïssa de futbol.

## Palmarès

* Sense títols destacats
# FC Petrolul Ploieşti

El FC Petrolul Ploieşti és un club de futbol de la ciutat de Ploieşti, a Romania

## Història

El club va ser fundat a la ciutat de Bucarest el 1924 amb el nom de Juventus Bucureşti, per la fusió dels clubs Triumf Bucureşti i Romcomit Bucureşti, el darrer era el club del Banc del Comerç Romano-Italià. El 1952 es traslladà a la ciutat de Ploieşti i es fusionà amb el Partizanul Ploieşti. L'any 2003 es fusionà amb el club Astra Ploieşti.

### Evolució del nom

| Any(s) | Nom |
| 1924 - 1947 | Juventus Bucureşti |
| 1947 - 1948 | Distributia Bucureşti |
| 1948 - 1949 | Petrolul Bucureşti |
| 1949 | Competrol Bucureşti |
| 1950 | Partizanul Bucureşti |
| 1951 | Flacara Bucureşti |
| 1952 - 1956 | Flacara Ploieşti |
| 1956 - 1957 | Energia Ploieşti |
| 1957 - 1992 | FC Petrolul Ploieşti |
| 1992 - 1993 | FC Ploieşti |
| 1993 - 2003 | FC Petrolul Ploieşti |
| 2003 | Petrolul Astra Ploieşti |
| 2003 - 2005 | Petrolul Ploieşti |

## Referències

* ↑ What's in a Name?, rsssf.com
# FC Petržalka 1898

El FC Petržalka 1898, també conegut com a FC Artmedia Petržalka, és un club eslovac de futbol de la ciutat de Bratislava.

## Història

Evolució del nom:
* 1898: Pozsonyi Torna Egyesület (PTE)
* 1919: Pozsonyi Torna Egyesület (PTE)
* 1953: Kovosmalt Bratislava
* 1956: Spartak Kovosmalt Bratislava
* 1963: TJ Považské Strojárne Bratislava
* 1965: Spartak Sklárske stroje Bratislava
* 1974: TJ SKS Bratislava
* 1976: TJ ZTS Petržalka
* 1986: Fusionat amb TJ Internacionál Slovnaft Bratislava esdevenint TJ Internacionál Slovnaft ZŤS Bratislava
* 1990: Fi de la fusió dels dos clubs esdevenint TJ ZŤS Petržalka
* 1990: 1. FC Hydronika Petržalka
* 1991: 1. FC Petržalka
* 1993: FK Artmedia Petržalka
* 2005: FC Artmedia Bratislava
* 2007: FC Artmedia Petržalka
* 2009: MFK Petržalka
* 2010: FC Petržalka 1898

## Jugadors destacats

* Juraj Čobej
* Juraj Halenár
* Ján Kozák
* Filip Šebo

## Palmarès

* Lliga eslovaca de futbol: 2005, 2008
* Copa eslovaca de futbol: 2004
* Supercopa eslovaca de futbol: 2005

## Enllaços externs

* Web oficial (eslovac)
# Filats en coll

La captura amb filats en coll és una tècnica de caça d'aus característica de les finques de muntanya a a la Serra de Tramuntana i les Serres de Llevant de Mallorca, i a Menorca i una de les pràctiques de caça (junt amb el reclam amb perdius mascle i la caça amb escopeta i gossos) més habituals a l'illa, dut a terme especialment durant la de la tardor i hivern a primera o a última hora del dia.
La captura consisteix en instal·lar, a les zones de pas de les aus, que dormen als boscos i s'enlairen a l'alba a la recerca d’aliment volant baix vorejant les branques més altes dels arbres cap a les clarianes del bosc, una estructura de pedra en sec anomenada galera en la que se sostenen canyes d'entre 5 i 7 metres entre les quals s'instal·la un filats de canya o xarxa L'estructura de pedra pot estar constituïda per un simple paretó o per una estructura mes complexa de pedra viva adobada i són de planta rectangular o quadrada. Amb aquesta tècnica es cacen, per exemple, coloms, perdius, tords, etc.

## Referències

* ↑ X.C. F.V.V. «La tradició de caçar a la Tramuntana». El Mundo, 27-02-2020. [Consulta: 28 octubre 2023].
* 1 2 3 Menorca: Gastronomía y cocina, pàg. 24
* ↑ Alomar Canyelles, 2001.
* ↑ Parc Etnològic de Caimari. Guia de Visita [Consulta: 28 octubre 2023].

## Bibliografia

* Alomar Canyelles, Guillem; et al.. La pedra en sec. Materials, eines i tècniques tradicionals a les illes mediterrànies. Palma: Consell Insular de Mallorca FODESMA, 2001.
* Menorca: Gastronomía y cocina, Xim Fuster i Manel Gómez, Triangle Postals, Sant Lluís, 2005, ISBN 84-8478-187-9

## Vegeu també

* Ca de conills, un gos caçador menorquí
# Farasmanes

Farasmanes (Pharsman) és el nom dels següents personatges:
Nom grec de sis reis d'Ibèria del Caucas (Pharsman) i un rei escita:
* Pharsman I, 50-55
* Pharsman II Kveni (el Benfactor), 116-142
* Pharsman III, 145-185
* Pharsman IV, 406-409
* Pharsman V, 528-542
* Pharsman VI, 542-547
* Farasmanes (rei), rei escita
# Farbalà

El farbalà és una peça de roba allargada que envolta o remata una peça, generalment una faldilla o vestit, o bé una cortina, i li dona major amplitud en la zona on se situa. Un subconjunt del farbalà és el volant, nom que es dona al farbalà frunzit que s'aplica a una peça de roba com a ornament i per a donar amplitud; s'hi cus només per la part superior, i queda penjant.
Els volants s'apliquen sobretot a peces de vestir femenines: se'n porten sobre vestits, faldilles, abrics, bruses, pantalons i fins en biquinis i banyadors. Són d'ús internacional d'ençà el segle xv. Els volants són característics dels vestits de festa, però també s'usen en peces diürnes menys formals.
A més de la decorativa, els volants tenen altres utilitats com la de dissimular la grassor i donar volum a una determinada zona del cos que es vol potenciar.

## Influència flamenca

A Espanya els volants són considerats típics en estar associats al vestit de flamenca. Aquesta mena de vestit constitueix l'element més conegut i vistós del flamenc. Es tracta d'un vestit llarg i entallat que fa uns quants volants tant a la faldilla com en les mànigues. Es confeccionen en alegres colors llisos o estampats, i els més típics duen dissenys clapejats.
El look flamenc ha inspirat nombrosos dissenyadors, tant espanyols com d'altres països, per al disseny de vestits, bruses i pantalons amb volants. Entre els primers destaquen Vitorio & Lucchino, i entre els segons John Galliano, Valentino i Tom Ford.
Emperò, l'ús de volants en peces de moda no obeeix necessàriament a la influència del vestit de flamenca, sinó, sobretot, a la continuïtat d'un ús internacional ja multisecular, engegat en la moda anglesa.

## Notes

* ↑ Diccionari de moda
* ↑ «volant». Diccionari de la llengua catalana de l'IEC. Institut d'Estudis Catalans.
* ↑ «Utilitats dels volants». Arxivat de l'original el 2009-01-24. [Consulta: 12 juny 2011].
* ↑ El vestit de flamenca
* ↑ Influència flamenca a la moda
# Filosofia pràctica

La filosofia pràctica és aquella filosofia que emfatitza les relacions entre el pensament, l'acció humana i els seus efectes; principalment l'ètica i la filosofia política. Es presta a més, per posar en pràctica allò que s'ha après o, que s'ha estudiat anteriorment en la filosofia teòrica, centrada en els estudis dels fets teòrics.
La filosofia pràctica pot prendre diferents formes, incloent la pràctica reflexiva d'alguna tècnica, el pensament filosòfic personal, o la conselleria filosòfica, que s'ha relacionat d'alguna manera amb el coaching.

## Enllaços externs

* Associació de Filosofia Pràctica de Catalunya
* Article sobre la Filosofia Pràctica
# FBU

FBU té els següents significats:
* Freie Bürger Union, partit polític d'Alemanya
* Fire Brigades Union, sindicat de bombers del Regne Unit
* FBu també és l'acrònim del franc de Burundi, unitat monetària de Burundi
# Felip Pere de Borbó

Felip Pere de Borbó i de Savoia (Madrid, 7 de juny de 1712–ídem, 30 de desembre de 1719) va ser un infant d'Espanya mort prematurament.

## Biografia

Va ser el tercer dels fills de Felip V d'Espanya i de la seva primera muller Maria Lluïsa de Savoia, després del naixement del primogènit Lluís Felip (1707) i Felip Lluís (1709), mort també prematurament al cap de pocs dies de néixer.
Ja abans del seu naixement, per evitar qualsevol tipus de problema amb l'embaràs, en remembrança de la mort de l'infant Felip el 1709, es va fer portar per part de l'abat del monestir de Silos va portar el bàcul relíquia de Domènec de Silos i el va presentar a la reina. Felip Pere va néixer a Madrid el 7 de juny de 1712, i des del moment en què neix la seva criança va ser complicada, perquè per a la seva lactància van ser necessàries fins a vuit dides manxegues.

### Mort

Finalment, l'infant va morir amb set anys el 30 de desembre de 1719, el seu cos va ser conduït al Reial Monestir de San Lorenzo de El Escorial el mes de gener de 1720. El rei Felip V va ordenar posar la següent inscripció en llatí com a epitafi: «Raptus est ne malitia mutaret intellectum ejus».

## Referències

* 1 2 Bermejo, Damián. Descripción artística del real monasterio de S. Lorenzo del Escorial (en castellà). Imprenta de Rosa Sanz: Madrid, 1820, p. 164.
* ↑ Pericot, Lluís (Director). Història de España (en castellà). Tom V. Barcelona: Instituo Gallach, 1983, p. 63.
* 1 2 Zavala, José María. La maldición de los Borbones: de la locura de Felipe V a la encrucijada de Felipe VI (en castellà). Madrid: Penguin Random House, 2006.
# Moto E (primera generació)

El Motorola Moto E de primera generació és un telèfon intel·ligent de gamma baixa, desenvolupat i fabricat per Motorola, és part de la família Moto, formada pel Moto G i el Moto X. Va ser presentat el maig del 2014. Igual que els seus germans grans, el Moto G i el Moto X, compta amb el sistema operatiu Android, com la majoria de telèfon intel·ligents actuals, a més d'un ràpid cicle d'actualitzacions. El seu preu d'introducció va ser d'aproximadament 100 €.
El març del 2015 va ser presentada la segona generació del Moto E, amb 4G LTE i un processador més ràpid fins i tot que el Moto G de segona generació.

## Especificacions

Les seves dimensions són de 124.8 mm x 64.8 x 12.3 mm i un pes de 142 g. Posseeix una entrada d'auriculars de 3.5 mm, un port micro-USB sense suport per OTG, ranura MicroSD, càmera posterior i altaveu en la part frontal del mòbil.
La seva coberta posterior pot ser reemplaçada per Shells de diferents colors (es venen per separat).
No compta amb càmera frontal ni amb flaix LED, a diferència del Moto G i Moto X. La seva pantalla és de 4,3 polzades amb resolució de 540x960 (256 ppp).
La càmera del Moto E compta amb un sensor de 5mpx enfocament fix i grava video a 854x480 a 30 quadres per segon.
Va ser llençat amb el sistema operatiu Android 4.4.2 KitKat i recentment actualitzat a Android 4.4.4.
El 16 d'octubre del 2014 Motorola va confirmar l'actualització de Moto E a Android 5.0 Lollipop.

## Referències

* ↑ «Presentación del Moto E». Computer hoy, 13-05-2014. [Consulta: 9 desembre 2014].
* ↑ «Página oficial del Moto E». Motorola. [Consulta: 9 desembre 2014].
* ↑ «Shells for Moto E». Motorola. [Consulta: 9 desembre 2014].
* ↑ «Análisis del Moto E». Ticbeat. Arxivat de l'original el 18 de desembre 2014. [Consulta: 9 desembre 2014].
* ↑ «Análisis del Moto E». Computer hoy, 20-05-2014. [Consulta: 9 desembre 2014].
* ↑ «Especificaciones del Moto E». Movicelular. [Consulta: 9 desembre 2014].
* ↑ «Actualizacion de Moto E a 4.4.4». Motorola. [Consulta: 9 desembre 2014].
* ↑ «Actualizaciones de Motorola (Latinoamérica)». Motorola. [Consulta: 9 desembre 2014].